କଟକରେ ଜବତ ହେଲା ୧ କେଜିରୁ ଅଧିକ ବ୍ରାଉନ୍ ସୁଗାର୍; ୫ ମାସରେ ଟ୍ୱିନ ସିଟିରୁ ମୋଟ ୬.୩ କେଜି ଜବତ ହେଲାଣି!
ହୋମ୍ » ଓଡ଼ିଶା ନ୍ୟୁଜ୍ » ଓଡ଼ିଶା»କଟକରେ ଜବତ ହେଲା ୧ କେଜିରୁ ଅଧିକ ବ୍ରାଉନ୍ ସୁଗାର୍; ୫ ମାସରେ ଟ୍ୱିନ ସିଟିରୁ ମୋଟ ୬.୩ କେଜି ଜବତ ହେଲାଣି!
କଟକରେ ଜବତ ହେଲା ୧ କେଜିରୁ ଅଧିକ ବ୍ରାଉନ୍ ସୁଗାର୍; ୫ ମାସରେ ଟ୍ୱିନ ସିଟିରୁ ମୋଟ ୬.୩ କେଜି ଜବତ ହେଲାଣି!
କୋଭିଡ୍ କଟକଣା ଲାଗିବା ପରଠାରୁ ପେସାଦାର ଅପରାଧୀମାନେ ଦାଦାବଟି କିମ୍ବା ଟେଣ୍ଡର୍ ଫିକ୍ସିଂ ଜରିଆରେ ଆଉ ପୂର୍ବ ଭଳି ବେଆଇନ ଅର୍ଥ ଆଦାୟ କରି ପାରୁନାହାଁନ୍ତି । ଏହାର ବିକଳ୍ପ ଭାବେ ବିନା ପରିଶ୍ରମରେ ରୋଜଗାର ପାଇଁ ସେମାନେ ନିଶା କାରବାର ଚଳାଇଛନ୍ତି ।
Share this:
କଟକଃ କିଛି ଦିନର ବ୍ୟବଧାନ ପରେ କଟକରୁ ପୁଣି ବିପୁଳ ପରିମାଣର ବ୍ରାଉନ ସୁଗାର ଜବତ ହୋଇଛି । ଏଥର ୧୦୦ କି ୨୦୦ ଗ୍ରାମ ନୁହେଁ, ବରଂ ଏକକାଳୀନ ଏକ କେଜି ୧୫୯ ଗ୍ରାମ୍ ଓଜନର ଧଳା ଜହର ଜବତ ହୋଇଛି । ଏହା ସହିତ ବ୍ରାଉନ ସୁଗାର କାରବାର କରୁଥିବା ଅଭିଯୋଗରେ ପୋଲିସ ଛଅ ଜଣଙ୍କୁ ନିଶା ବେପାରୀଙ୍କୁ ଗିରଫ କରି କୋର୍ଟ ଚାଲାଣ କରିଛି ପୋଲିସ ।
ଗିରଫ ହୋଇଥିବା ଛଅ ଜଣ ଅଭିଯୁକ୍ତଙ୍କ ମଧ୍ୟରୁ ଚାରି ଜଣଙ୍କ ଘର ଜଗତସିଂହପୁର ଅଞ୍ଚଳରେ ହୋଇଥିବା ବେଳେ ଜଣେ କଟକର ଓ ଅନ୍ୟ ଜଣେ ପୁରୀର ବାସିନ୍ଦା । ଜଗତସିଂପୁର ବାସିନ୍ଦା ସନିଆ ଓରଫ ଦେବାଶିଷ ଦାସ ଦୀର୍ଘ ଦିନ ଧରି ବେଆଇନ ବ୍ରାଉନ ସୁଗାର କାରବାର କରୁଥିବା ଏହି ଗ୍ୟାଙ୍ଗର ଲିଡର୍ ବୋଲି ପୋଲିସ କହିଛି । ବ୍ରାଉନ ସୁଗାର କାରବାର ନେଇ ସନିଆ ନାଁରେ ପୂର୍ବରୁ ପାଞ୍ଚଟି ମାମଲା ଥିଲା ଓ ସେ କିଛି ଦିନ ତଳେ ଜେଲରୁ ମୁକୁଳିଥିଲା ।
ପୋଲିସଠାରୁ ମିଳିଥିବା ସୂଚନା ମୁତାବକ ସନିଆ ଜଣେ ଅଭ୍ୟାସଗତ ନିଶା ବେପାରୀ ହୋଇଥିବାରୁ ତା' ଉପରେ କମିଶନରେଟ୍ ପୋଲିସର ଏକ ସ୍ବତନ୍ତ୍ର ଟିମ ନଜର ରଖିଥିଲା । ରବିବାର ସନ୍ଧ୍ୟାରେ ସନିଆ କଟକ ଲାଲବାଗ ବାସିନ୍ଦା ତଥା ଅନ୍ୟତମ କୁଖ୍ୟାତ ଅପରାଧୀ ଓ ନିଶା ବେପାରୀ ମାନସ ଚାନ୍ଦ ସହିତ ବ୍ରାଉନ୍ ସୁଗାର କାରବାର କରିବାକୁ କଟକ ଆସୁଛି ବୋଲି ପୋଲିସ ପାଖରେ ଖବର ପହଞ୍ଚିଥିଲା । କମିଶନରେଟ୍ ପୋଲିସ ସନିଆର ପିଛା କରି କଟକର ସାହେବଜାଦା ବଜାରରେ ପହଞ୍ଚିବା ପରେ ଡିଲ୍ ହେଉଥିବା ସ୍ଥାନରେ ସନିଆ ଓ ମାନସକୁ ଛାଡ଼ି ଅନ୍ୟ ଚାରି ଜଣ ନିଶା ବେପାରୀ ଥିବା ଜାଣିପାରି ଏକ ସୁନିୟୋଜିତ ରେଡ୍ କରିଥିଲା ଓ ଏକା ସାଙ୍ଗରେ ସମସ୍ତଙ୍କୁ କାବୁ କରି ନେଇଥିଲା ।
କଟକ କମିଶନରେଟ ପୋଲିସର ଜଣେ ଅଧିକାରୀଙ୍କ କହିବା ମୁତାବକ ସନିଆ ଏକକାଳିନ ଛଅ କୋଟି ଟଙ୍କା ଦେଇ ଜଳେଶ୍ବରରୁ ବ୍ରାଉନ ସୁଗାର ଆଣି କଟକ ଆସିଥିଲା । ସେ ଜଣେ ପୁରୁଣା ବେପାରୀ ହୋଇଥିବାରୁ ଅନେକ ଛୋଟ ବେପାରୀ ଏଥି ପାଇଁ ତାକୁ ଅଗ୍ରୀମ ଆକାରରେ ଟଙ୍କା ମଧ୍ୟ ଦେଇଥିଲେ । ସେମାନଙ୍କ ଭିତରୁ ମାନସ ଥିଲା ଅନ୍ୟତମ । କଟକରେ ବ୍ରାଉନ ସୁଗାର ପହଞିବା ପରେ ଅର୍ଡର ମୁତାବକ ଡେଲିଭେରି ହୋଇଥାନ୍ତା । ସନିଆ ଓ ମାନସକୁ ବାଦ ଦେଲେ ଅନ୍ୟ ଚାରି ଜଣ ଅଭିଯୁକ୍ତଙ୍କ ଜରିଆରେ ଏହି ବ୍ରାଉନ ସୁଗାର କଟକ, ଭୁବନେଶ୍ବର, ଖୋର୍ଦ୍ଧା, ପୁରୀ ଓ ଜଗତସିଂପୁର ଅଞ୍ଚଳର ନିଶା ବେପାରୀମାନଙ୍କୁ ପାଖକୁ ପଠାଯାଇଥାନ୍ତା ବୋଲି କହିଛନ୍ତି ପୋଲିସ ଅଧିକାରୀ ।
ଏହା ବି ପଢ଼ନ୍ତୁ ଓ ଦେଖନ୍ତୁ VIDEO | ଶାଢ଼ୀ ଓ ଦରମେଲା ବ୍ଲାଉଜ୍ ପିନ୍ଧି ସେ ରାନ୍ଧଣା ଶିଖାନ୍ତି; ତାଙ୍କ ଚ୍ୟାନେଲ୍ ସୁପର୍-ହିଟ୍!
କଟକରେ ଏକ କେଜିରୁ ଅଧିକ ପରିମାଣର ବ୍ରାଉନ ସୁଗାର ଜବତ ହେବାର ଏହା ହେଉଛି ଦ୍ବିତୀୟ ଘଟଣା । କମିଶନରେଟ ପୋଲିସ ପକ୍ଷରୁ ମିଳିଥିବା ସୂଚନା ମୁତାବକ ଗତ ପାଞ୍ଚ ମାସ ମଧ୍ୟରେ ଟ୍ୱିନ ସିଟିରୁ ମୋଟ ଛଅ କେଜି ୩୦୦ ଗ୍ରାମର ବ୍ରାଉନ ସୁଗାର ଜବତ ହୋଇସାରିଲାଣି । ସେଥି ମଧ୍ୟରୁ କେବଳ କଟକରୁ ଚାରି କେଜି ୨୮୦ ଗ୍ରାମ୍ ଜବତ ହୋଇଥିବା ବେଳେ ଭୁବନେଶ୍ବରରୁ ଦୁଇ କେଜି ୨୦ ଗ୍ରାମ ଜବତ ହୋଇଛି ।
ଏହା ବି ପଢ଼ନ୍ତୁ | Gold Price: ସୁନାର ଦାମ୍ ଦିନକରେ ୧,୦୦୦ ଟଙ୍କା କମିଲା; ରୂପା ଦର ବି ଖସିଲା; ଆଗକୁ କ'ଣ ହେବ?
"ଏହା ସତ ଯେ ଲକଡାଉନ୍ ଓ ସଟଡାଉନ୍ ଅନେକ ସମୟରେ ଏହି ଚୋରା ବ୍ୟବସାୟୀମାନଙ୍କୁ କାରବାର କରିବା ପାଇଁ ସୁବିଧା ମିଳିଯାଇଥିଲା । ଏହି ସମୟରେ ଲୁଚା ଚୋରାରେ ବ୍ୟବସାୟ କରିବା ସହଜ ହୋଇଥାଏ । କିନ୍ତୁ ଆମେ ତୃଣମୂଳ ସ୍ତରକୁ ଯାଇ ବ୍ରାଉନ ସୁଗାର କାରବାର ତଦନ୍ତର କରୁଥିବାରୁ ପୋଲିସକୁ ଏହି ସଫଳତା ମିଳୁଛି," ଏକ ସାମ୍ବାଦିକ ସମ୍ମିଳନୀରେ କହିଛନ୍ତି ପୋଲିସ କମିଶସନର ସୌମେନ୍ଦ୍ର ପ୍ରିୟଦର୍ଶୀ ।
ପୋଲିସଠାରୁ ମିଳିଥିବା ସୂଚନା ମୁତାବକ କୋଭିଡ୍ କଟକଣା ଲାଗିବା ପରଠାରୁ ପେସାଦାର ଅପରାଧୀମାନେ ଦାଦାବଟି କିମ୍ବା ଟେଣ୍ଡର୍ ଫିକ୍ସିଂ ଜରିଆରେ ଆଉ ପୂର୍ବ ଭଳି ବେଆଇନ ଅର୍ଥ ଆଦାୟ କରି ପାରୁନାହାଁନ୍ତି । ଏହାର ବିକଳ୍ପ ଭାବେ ବିନା ପରିଶ୍ରମରେ ଅର୍ଥ ରୋଜଗାର ପାଇଁ ଏବେ ସେମାନେ ନିଶା କାରବାର, ବିଶେଷ କରି ବ୍ରାଉନ ସୁଗାର କାରବାର, କ୍ଷେତ୍ରରେ ଅଧିକ ସକ୍ରିୟ ହୋଇଛନ୍ତି ।
ଗ୍ୟାଙ୍ଗର ଯେଉଁ ଛୋଟ ଛୋଟ ଅପରାଧୀମାନେ ଗ୍ୟାଙ୍ଗ ଲିଡରମାନଙ୍କ କଥାରେ ଠିକାଦାର ଓ ବ୍ୟବସାୟୀଙ୍କୁ ଧମକ ଦେଉଥିଲେ ସେମାନେ ଏବେ ଡ୍ରଗ ପେଡଲର୍ ପାଲଟିଛନ୍ତି ବୋଲି କହିଛି ପୋଲିସ । କିଛି କିଛି କ୍ଷେତ୍ରରେ ବଡ଼ ବଡ଼ ନିଶା ବେପାରୀମାନେ ବିଭିନ୍ନ ଆପରାଧିକ ଗ୍ୟାଙ୍ଗର ନେଟୱର୍କ ଓ ସେମାନଙ୍କ ସଦସ୍ୟଙ୍କ ଜରିଆରେ ନିଜ ସାମଗ୍ରୀକୁ ଗୋଟିଏ ସ୍ଥାନରୁ ଆଉ ଗୋଟିଏ ସ୍ଥାନକୁ ପଠାଉଥିବା ସୂଚନା ପୋଲିସକୁ ମିଳିଛି ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
